《秦淮钱春》
清代·杨兆璜

杜鹃声里渺天涯，争似征夫不忆家。皱面自怜前度客，成阴无忆旧时花。

愔愔水阁风初缓，黯黯江城日易斜。开遍鼠姑飞尽絮，令人回首惜年华。

作者简介：（1778—1845）清福建邵武人，字古生。嘉庆十四年进士。道光间官至广平知府。性耿直，两为知府，均以忤上官落职。足迹半天下。熟悉清朝一代掌故。有《太霞山房诗》。